[{"text_idx": "#000000", "text": "Yn y bo\u0302n, mae cydgynhyrchu\u2019n golygu bod gweithwyr proffesiynol yn gweithio mewn partneriaeth gyda phobl sydd wedi cael profiadau byw, i ddatblygu atebion i heriau mewn gwasanaethau cyhoeddus a chymunedau."}, {"text_idx": "#000002", "text": "Dull o weithio a seilir ar asedau yw cydgynhyrchu mewn perthynas a\u0302 gwasanaethau cyhoeddus, sy\u2019n galluogi pobl sy\u2019n darparu a phobl sy\u2019n derbyn gwasanaethau i rannu grym a chyfrifoldeb, ac i gydweithio trwy gysylltiadau cyfartal, dwyochrog a gofalgar. Mae\u2019n creu cyfleoedd i bobl gael mynediad at gymorth pan fo\u2019i angen, ac i gyfrannu at newid cymdeithasol."}, {"text_idx": "#000003", "text": "Ffordd o feddwl a dull o weithio yw, a seilir ar y 5 gwerth hyn:"}, {"text_idx": "#000004", "text": "Gwerthfawrogi pobl a magu eu cryfderau"}, {"text_idx": "#000005", "text": "Datblygu rhwydweithiau sy\u2019n gweithredu draws seilo"}, {"text_idx": "#000006", "text": "Canolbwyntio ar yr hyn sy\u2019n bwysig i\u2019r bobl dan sylw"}, {"text_idx": "#000007", "text": "Meithrin cysylltiadau a seilir ar ffydd a grym a rennir"}, {"text_idx": "#000008", "text": "Galluogi pobl i ysgogi newid"}, {"text_idx": "#000009", "text": "Mae gennym Sylfaen Wybodaeth sy\u2019n cynnwys gwybodaeth am gydgynhyrchu a digonedd o astudiaethau achos. Mae Adran 1 yn delio gyda \"beth yw cydgynhyrchu\u201d. Mae\u2019r adnoddau hynny ar gael yma, ac oddi yno gallwch archwilio gweddill y Sylfaen Wybodaeth."}, {"text_idx": "#000010", "text": "Beth yw\u2019r cysylltiad rhwng hyn ac ymgyfraniad?"}, {"text_idx": "#000011", "text": "Ymgyfraniad yw un o\u2019r 5 ffordd o weithio sy\u2019n greiddiol i Ddeddf Llesiant Cenedlaethau\u2019r Dyfodol (Cymru) 2015, sy\u2019n amlygu \u2018pwysigrwydd cynnwys pobl sydd a\u0302 diddordeb mewn gwireddu\u2019r nodau llesiant, a sicrhau fod y bobl hynny\u2019n adlewyrchu amrywiaeth yr ardal a wasanaethir gan y corff.\u2019"}, {"text_idx": "#000013", "text": "\"Rwyf wedi dysgu ymddiried yn fy hunan mwy, ond hefyd i gael ffydd yng nghapasiti pobl eraill i gael hyd i atebion sy\u2019n bodloni eu hanghenion nhw. Mae wedi rhoi caniata\u0302d imi fod yn ddewrach, ond yn fwy dynol wrth drafod gyda chyllidwyr a chomisiynwyr sydd yn y pen draw wedi arwain at drafodaethau mwy didwyll ac arwyddocaol.\" - Sian Davies, Mencap Cymru, Pennaeth Effaith a Dysgu"}]